Hakadal kirke

Hakadal kirke er sognekirken for Hakadal i Nittedal. Kirken tilhører Nedre Romerike prosti. Dagens kirkehus er fra tidlig på 1600-tallet, rundt 1610, og konstruert i en rektangulær form. Dette byggverket er i tømmer og har 150 plasser. Kirken er en veikirke.

 Historie 
Allerede i 1393 er det omtalt en kirke i Hakadal. Denne kan ha vært plassert på samme sted som dagen kirke, men dagens kirke er ikke samme bygg. Det er ukjent hvordan denne kirken så ut, men den ble viet til St. Laurentius, de fattiges skytshelgen. Kirken ble trolig nedlagt på 1500-tallet og omtales som en øde kirke i 1598.Jens Nilssøns Visitasbøger og Reiseoptegnelser

Dagens kirke ble opprinnelig bygd som en lav tømmerkirke uten tårn eller takrytter. Kirkeklokkene hang fra taket inne i selve kirkeskipet. Kirkens første utvidelse i 1732 la til en takrytter til klokkene. Selve kirketårnet kom først i 1849 (se galleri).

Altertavlen er fra utvidelsen i 1732. Den er skåret av Johan Jørgen Schram og fremstiller Jesus på korset og oppstandelsen over dette. Kirken har to kirkeklokker. Den ene kjøpte Hakadals gårdeiere i 1839, mens den andre er matklokken fra Ås gård.

 Referanser 

 Galleri 

 Kilder 
 Informasjon på tavle ved kirken

 Eksterne lenker 
 Sigrid og Håkon Christie: Hakadal kirke i «Norges kirker»
 Nittedal kirkelige fellesråd

 Nittedalsporten om kirken


Kategori:Kirker i Nittedal
Kategori:Kirker i Nedre Romerike prosti
Kategori:Kulturminner i Nittedal
Kategori:Religiøse byggverk fra 1600-tallet
Kategori:1610-årene i Norge
Kategori:Langkirker i Borg bispedømme